Cristina Higueras

**Cristina de la Asunción Higueras** (Madril, 1961eko maiatzaren 14a) aktorea, zuzendaria, antzerki-ekoizlea, telebista-aurkezlea,eta idazlea da. Espainiako Arte eta Zientzia Zinematografikoen Akademiako kidea da. *El extraño del ayer, El error de Clara Ulman*, Zientzia Fikzio eta Fantasia eleberri onenaren 2019ko Celsius Sariaren finalista, *Soy tu mirada* eta 2024ko martxoan argitaratutako *Un asunto ambiguo* eleberrien egilea da.  

## Bizitza 
Madrilgo Arte Dramatikoko Goi Mailako Errege Eskolan (RESAD) lizentziatu zen. 

## Ibilbidea 
Antzerki interprete eta zuzendari lanak literaturarekin uztartu ditu. 

### Aktore 
Henrik Ibsen-en *Un enemigo del pueblo* lanean egin zuen debuta, Petra Stockman pertsonaia interpretatzen, eta, gero, hainbat telesailetako protagonista izan zen, hala nola *Goya*, *Escalera exterior, escalera interior, Brigada Central, Truhanes, Hermanos de leche, Calle nueva, Al salir de clase, El secreto, Diez en Ibiza* edo *Obsesión*. Horrez gain, *Hospital Central* telesaileko zenbait kapitulutan lankidetza berezia izan zuen. Antena 3 telebista katean, *Amar es para siempre* telesailean parte hartu zuen *La Marquesa de Campomoro* interpretatuz, eta gero, *Algo que celebrar*.

Interprete gisa, Valentziako Mostra Saria jaso zuen bere ibilbide artistikoarengatik, baita Cope-Cadena Cien de Teatro saria ere. Idazle gisa, Aragoi Beltza Saria jaso zuen 2022an , bere ibilbide literarioarengatik.

Aktore lanak egin ditu telebistan, antzerkian eta zineman. 2022. urtean estreinatu zen antzerki-zuzendari gisa *La Saga* lanarekin, Ramon Madaula idazlearen jatorrizko lanarekin.

#### Zinea 
Zineman, ostera, ibilbide txikiagoa izan du, honako izenburu hauekin: Ainhoa Rodriguezen *Muñecas* eta Manuel Gutierrez Aragónen *Malaventura*.

Espainian bereizmen handian egindako lehen film laburra ekoitzi eta protagonista izan zen, *Te llamaré a las cinco* izenekoa, Dorothy Parker idazle estatubatuarraren kontakizun batean oinarritua.

#### Antzerkia 
Bere ibilbideko zatirik garrantzitsuena antzerkian bete du, Nueva Comedia izeneko antzerki-produktorea sortuz eta lan ugariren protagonista izanez.

## Antzeztutako lanak 
Besteak beste, lan hauexetan hartu du parte:

### Telebista-aurkezle 
Aktore madrildarrak telebistan egin zuen debuta (TVE 1) haurrentzako *Barrio Sésamo* saioan. Gero, TVEn *De siete en siete* eta *La tarde* saioetan jardun zuen aurkezle lanetan.

### Tertuliakide 
Antena 3 telebista katean *Espejo público* saioan tertuliakide jardun zuen. Irratian ere tertuliakide lanetan jardun du Radio Nacional-eko *En días como hoy* saioan. Punto Radion ere lan bera egin du.

### Idazle 
Gutxienez bost nobela idatzi ditu.*El error de Clara Ulman* izeneko eleberria 2018. urtean gaztelaniaz kaleratutako zientzia-fikziozko eta fantasiazko eleberri onenaren Celsius sariaren finalista izateko hautatua izan zen. *El extraño de ayer* eta *Soy tu mirada* lanak *La Esfera de los libros* argitaletxeak argitaratuak izan dira; umorezko *Consuelito de la Ascension* eleberria, ostera,  Espasak argitaratu zuen. 2024. urtean *Un asunto ambiguo* da, AlRevés argitaletxeak kaleratu zuen.

Halaber, kontakizun labur batzuk idatzi ditu *Yo Dona* aldizkarirako eta hainbat bildumatarako, hala nola "HNegra" (AlRevés argitaletxea), "*Amores canallas*" (Sial Pigmalión argitaletxe taldea), "*Amores de cine*" (Sial Pigmalión argitaletxe taldea) eta *"Confinados*" (Saralejandría argitaletxea).

## Kaleratutako lanak 
* Besteak beste, lan hauexetan hartu du parte:
* *El error de Clara Ulman*, La Esfera de los libros argitaletxea
* *El extaño de ayer,* La Esfera de los libros argitaletxea
* *Soy tu mirada*, La Esfera de los libros argitaletxea
* *Consuelito de la Ascension,* Espasa argitaletxea 
* 2024. urtean, *Un asunto ambiguo* da, AlRevés argitaletxeak

Kontakizun laburrak: 

* "HNegra", AlRevés argitaletxea 
* "*Amores canallas*", Sial Pigmalión argitaletxe taldea
* "*Amores de cine*" (Sial Pigmalión argitaletxe taldea  
* *"Confinados*", Saralejandría argitaletxea

## Sariak eta aintzatespenak 
* 2022an Aragón Negro saria jaso zuen bere ibilbidearengatik
* 2019ko Celsius Sariaren finalista izan zen  Zientzia Fikzio eta Fantasia eleberri onenaren kategorian *El error de Clara Ulman* lanarekin*.*
* Valentziako Mostra Saria ibilbide artistikoarengatik
* Antzerkiko Cope-Cadena Cien saria

## Erreferentziak 
## Kanpo estekak 
* Orrialde ofiziala
* 
* Gai anbiguo bat